ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สช. 10/2565เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน(ฉบับที่ 6)\_\_\_\_\_\_\_\_\_\_\_\_\_\_\_\_\_\_\_ โดยที่ประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ กําหนดให้ผู้จัดการกองทรัสต์ที่ได้รับมอบหมายจากทรัสตีให้ทําหน้าที่ดูแลจัดการกองทรัสต์ตามที่ระบุไว้ในสัญญาก่อตั้งทรัสต์ต้องเป็นบุคคลที่ได้รับความเห็นชอบจากสํานักงาน และโดยที่เป็นการสมควรให้มีการปรับปรุงหลักเกณฑ์เกี่ยวกับการดํารงเงินกองทุนของผู้จัดการกองทรัสต์สําหรับผู้จัดการกองทรัสต์ที่ยังไม่ได้รับมอบหมายจากทรัสตีให้ดูแลจัดการกองทรัสต์ให้มีความเหมาะสมยิ่งขึ้น สํานักงานออกประกาศไว้ดังต่อไปนี้ข้อ ๑ ให้เพิ่มความต่อไปนี้เป็นบทนิยามคําว่า "แบบแสดงรายการข้อมูล" ต่อจากบทนิยามคําว่า "ทรัพย์สินอื่น" ในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 29/2555 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน ลงวันที่ 21 พฤศจิกายน พ.ศ. 2555 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 20/2563 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน (ฉบับที่ 5) ลงวันที่ 19 มีนาคม พ.ศ. 2563 ""แบบแสดงรายการข้อมูล" หมายความว่า แบบแสดงรายการข้อมูลการเสนอขายหลักทรัพย์ประเภทหน่วยทรัสต์"ข้อ ๒ ให้ยกเลิกความใน (4) ของข้อ 12 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 29/2555 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน ลงวันที่ 21 พฤศจิกายน พ.ศ. 2555 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 23/2557 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน (ฉบับที่ 2) ลงวันที่ 20 สิงหาคม พ.ศ. 2557 และให้ใช้ความต่อไปนี้แทน "(4) บุคคลดังต่อไปนี้ ของผู้ขอความเห็นชอบต้องไม่มีลักษณะต้องห้ามตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุนโดยอนุโลม (ก) กรรมการ (ข) ผู้จัดการ (ค) รองผู้จัดการ ผู้ช่วยผู้จัดการ ผู้อํานวยการฝ่าย และผู้ดํารงตําแหน่งเทียบเท่าที่เรียกชื่ออย่างอื่น ซึ่งรับผิดชอบในสายงานเกี่ยวกับการดูแลจัดการกองทรัสต์"ข้อ ๓ ให้ยกเลิกความในข้อ 18 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 29/2555 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน ลงวันที่ 21 พฤศจิกายน พ.ศ. 2555 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 20/2563 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน (ฉบับที่ 5) ลงวันที่ 19 มีนาคม พ.ศ. 2563 และให้ใช้ความต่อไปนี้แทน"ข้อ 18 ให้ผู้จัดการกองทรัสต์ที่ได้รับมอบหมายจากทรัสตีให้ดูแลจัดการกองทรัสต์ปฏิบัติตามหลักเกณฑ์เกี่ยวกับการดํารงเงินกองทุนดังต่อไปนี้(1) ผู้จัดการกองทรัสต์ที่เป็นบุคคลตามข้อ 4(1) ให้ปฏิบัติตามหลักเกณฑ์เกี่ยวกับการดํารงเงินกองทุนของบริษัทจัดการกองทุนรวมตามประกาศการดํารงเงินกองทุน โดยอนุโลม(2) ผู้จัดการกองทรัสต์ที่เป็นบุคคลตามข้อ 4(2) ให้ปฏิบัติตามหลักเกณฑ์เกี่ยวกับการดํารงเงินกองทุนของบริษัทจัดการกองทุนรวมตามประกาศการดํารงเงินกองทุน โดยอนุโลม และให้ดํารงเงินกองทุนขั้นต้นเป็นมูลค่าไม่น้อยกว่าสิบล้านบาท (3) จัดส่งรายงานการดํารงเงินกองทุนตามแบบรายงานการดํารงเงินกองทุนตามประกาศการดํารงเงินกองทุน (ไม่รวมเอกสารแนบ) ให้แก่ทรัสตีภายในกําหนดเวลาเดียวกับที่ต้องจัดส่งให้สํานักงานผู้จัดการกองทรัสต์ที่จะเข้ารับมอบหมายให้ดูแลจัดการกองทรัสต์ต้องดํารงเงินกองทุนให้เป็นไปตามวรรคหนึ่งภายในวันที่แบบแสดงรายการข้อมูลของกองทรัสต์ที่จะรับมอบหมายให้ดูแลจัดการมีผลใช้บังคับ และหากผู้จัดการกองทรัสต์เป็นบุคคลตามข้อ 4(2) ให้นําส่งเอกสารหลักฐานที่แสดงว่าสามารถดํารงเงินกองทุนตามวรรคหนึ่งต่อสํานักงานภายในวันที่แบบแสดงรายการข้อมูลมีผลใช้บังคับด้วย ทั้งนี้ ให้จัดส่งในรูปแบบข้อมูลอิเล็กทรอนิกส์ผ่านระบบรับส่งข้อมูลตามแนวทางที่สํานักงานกําหนดให้นําหลักเกณฑ์เกี่ยวกับการดําเนินการในกรณีที่ผู้ประกอบธุรกิจไม่สามารถดํารเงินกองทุนได้และอํานาจสํานักงานตามประกาศการดํารงเงินกองทุนมาใช้บังคับกับผู้จัดการกองทรัสต์ตามวรรคหนึ่งและวรรคสอง โดยอนุโลม"ข้อ ๔ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2565 เป็นต้นไปผู้มีอํานาจลงนาม - ประกาศ ณ วันที่ 21 เมษายน พ.ศ. 2565 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์